শরফুদ্দৌলা
শরফুদ্দৌলা ইবনে শহীদ (জন্ম: ১৬ অক্টোবর, ১৯৭৬) বাংলাদেশের রাজধানী ঢাকায় জন্মগ্রহণকারী সাবেক ক্রিকেটার। তবে, তিনি শরফুদ্দৌলা কিংবা সৈকত নামেই অধিক পরিচিত ব্যক্তিত্ব। বর্তমানে আন্তর্জাতিক ক্রিকেট অঙ্গনে আম্পায়ার হিসেবে দায়িত্ব পালন করছেন। তিনি আইসিসি এর এলিট প্যানেল ভুক্ত আম্পায়ার। ১৯৯৪ সালে কেনিয়ায় অনুষ্ঠিত আইসিসি ট্রফিতে বাংলাদেশ ক্রিকেট দলের হয়ে তিনটি খেলায় অংশগ্রহণ করেছিলেন তিনি। এছাড়াও, ২০০০ ও ২০০১ সালে ঢাকা মেট্রোপলিশ দলের সদস্যরূপে ১০টি প্রথম-শ্রেণীর ক্রিকেট খেলেছিলেন। তিনি ঢাকা বিশ্ববিদ্যালয়ের আন্তর্জাতিক সম্পর্ক বিভাগ থেকে স্নাতক ও স্নাতকোত্তর অর্জন করেন। এরপর তিনি এআইইউবি থেকে এমবিএ ডিগ্রি অর্জন করেন।